LAOAG CITY – Kinumpirmaran ni Vice mayor Rommel Labasan ti Pinili, Ilocos Norte nga adda naawat ti liderato ti municipal government ti nasao nga ili nga surat manipud iti Civil Service Commission (CSC).
Naipalaon iti surat ti pammilin ti CSC nga kasapulan a maimbestigar ti bise mayor gapu ti reklamo nga addaan ti unexplained wealth wenno saan a mailawlawag a kinabaknang.
Gapu iti daytoy ket dagus a nangbukel ni Mayor Samuel Pagdilao Sr ti komite a mangiwayat ti imbestigasyun mainaig ti unexplained wealth ni Vice mayor Labasan.
Ti komite ket idauloan ni dati a Mayor Anunciacion Pagdilao ken dagiti miyembro ket isuda Sangguniang Bayan Member Jerry Fernandez ken Municipal Administrator Louie Joey Pagdilao.
Segun kenni Labasan, nakasagana isuna a sumango ti imbestigasyun ken mangipaneknek nga awan ti unexplained wealth na.
Inkalintegan na nga iti uneg ti 14 a tawen a panagtrabaho na ken adda met ti naurnong na ken adda pay ti nabati kenkuana ti ina na ken ti ama na a maysa nga inhinyero ken stepmother na nga adda idiay Amerika ket tultulongan da met daytoy.
ilo_Latn ilo_Latn ilo_Latn ilo_Latn ilo_Latn ilo_Latn